Foto: Index, Facebook

UDRUGA za terapijsko jahanje Fala tvrdi kako je Udruga branitelja i veterana vojne policije iz Domovinskog rata balvanima, betonskim blokovima i kamionima šljunka blokirala dio Kustošijanske ulice u Zagrebu i tako zakrčila prolaz djeci s posebnim potrebama. Kako kažu iz udruge, zbog blokade je onemogućen i pristup konjima koji bi mogli umrijeti od gladi ako im članovi udruge ne uspiju dopremiti hranu.



Predsjednica Udruge "Fala" Tajana Špiček za Index je kazala kako je veteranska udruga na državnu zemlju stavila betonske blokove i sasula 20 kubika pijeska i šodera te će njihovi korisnici sad morati preskakati balvane.



"Predsjednik udruge Željko Jakopčić tvrdi da je to njegovo privatno zemljište, no uvidom u knjige, jasno je kako je riječ o državnom zemljištu", kazala je za Index predsjednica Udruge Tajana Špiček.



Špiček dodaje kako se Jakobčić poziva na obećanje koje je još tijekom Vlade Jadranke Kosor dobio da će to zemljište pripasti njegovoj udruzi.



"Zvali smo policiju koja je došla na uviđaj, kako i komunalni redari. Nisu mogli vjerovati kad su vidjeli. Jedini odgovor koji smo dobili je da pomoć potražimo na sudu" kaže Špiček.

Željko Jakobčić, predsjednik veteranske udruge kazao nam je kako je sva dokumentacija objavljena te je njegova udruga zemljište dobila od vlade.



"Naša je udruga dobila zemljište od vlade i preuzela ga od DUUDI-ja. Tamo nema ni ceste niti puta i riječ je od dvorištu kojeg smo mi ogradili", kazao je Jakobčić.

